alexandrainst/scandi-wiki huggingface dataset:
James Henry Coffin

James Henry Coffin () var ein amerikansk matematikar og meteorolog som spesialiserte seg i studiet av vind og atmosfæriske endringar.

Coffin gjekk ut frå Amherst College i 1828 og vart lærar ved forskjellige skular og college. Meteorologistudiet starta han i 1838. Medan han var på Williams College frå 1840 til 1843, sette han opp eit apparat på Mount Greylock i New York for automatisk avlesing av vindretning og styrke. Frå 1846 og fram til han døydde var Coffin leiar for matematisk, naturfilosofisk og astronomisk avdeling ved Lafayette College. I 1846 starta han samarbeid med Smithsonian Institute i meteorologi. Dei mest kjende verka hans var Winds of the Northern Hemisphere (Vind på den nordlege halvkula) (1853) og Winds of the Globe (Vind på kloden) (1875). Førstnemnte vert rekna som eit pionerverk innan meteorologi.

Kjelder 
 Lafayette College Special Collections - James Henry Coffin 

USA-amerikanske meteorologar
USA-amerikanske matematikarar
Matematikarar på 1800-talet
Konvergenssone

Ein konvergenssone viser vanlegvis til eit område i atmosfæren der to jamne lufstraumar møter kvarandre og vekselverkar. Dette fører vanlegvis til særeigne vêrtilhøve. 

Eit døme på ein konvergenssone er den intertropiske konvergenssona (ITCZ), eit lågtrykksområde som ligg rundt jorda ved ekvator. Eit anna døme er konvergenssonen i det sørlege Stillehavet som strekkjer seg frå det vestlege Stillehavet til Fransk Polynesia.

Konvergenssoner kan òg knytast til solgangsbrisfrontar.

Sjå òg
Vindskjer
Konvergens
Divergens

Kjelder
Denne artikkelen bygger på «Convergence zone» frå ,  den 1. desember 2009.  
 

Atmosfærisk dynamikk
Gerhard Voldnes AS

Gerhard Voldnes AS er eit norsk industriselskap knytt til fiskeri og transport.

Selskapet vart etablert i 1917 under namnet Floer & Br. Voldnes AS, som i 1944 fekk endra namn til Gerh. Voldnes AS. Føretaket vart Norges største private fiskerikonsern og voks jamnt og trutt frå 1930 talet og framover. Hovudbasa var i Fosnavåg på Sunnmøre og hadde i tillegg store anlegg i Honningsvåg og Måløy (sildoljefabrikkar). I Fosnavåg hadde dei og fryseri frå 1941, slipp og mek. verkstad frå 1955, seinare skipsbygging med Voldnes Skipsverft AS frå 1962, der var hermetikkfabrikk frå 1936, bilverkstad 1950-talet, bensinstasjon 1960-talet, bunkersanlegg frå 1930 talet, skipshandel frå 1920 talet og eit bra stort reiarlag som starta alt i 1917.

Bakgrunnsstoff 
 Nettstad

Herøy kommune i Møre og Romsdal
Norske industriselskap
Skipingar i 1917
HP Photosmart C4180

HP Photosmart C4180 er ein skrivar, skannar og kopimaskin utvikla av Hewlett-Packard, eit teknologiselskap opphavleg frå California, USA.

Generelt 
Maskina har eit rektangulært display, samt inngang for xD Biletkort, MS/DUO, CF (compact flash), SD og MMC.

Kopimaskinar
Aleksandr Borisov

Aleksandr Aleksejevitsj Borisov (russisk: Александр Алексеевич Борисов) () var ein russisk målar. Han vert omtala som Nord-Russlands målar. Ein del av bileta er vigd innfødde folk i det austlege Russland.

Studiar 
Borisov var fødd i Glubokij Rutsjej i Vologda-guvernementet. Han starta sin kunstnariske livsveg 1884-86 i ikonverkstaden til Solovetskij-klosteret. Frå 1886 til 1888 gjekk han på teikneskulen som Selskapet til framhjelp for kunsten dreiv i St. Petersburg, vidare frå 1888 til 1897 studerte han ved St. Petersburgs kunstakademi. Han kunne frå då av titulere seg som kunstnar. Kjende målarar som Arkhip Kuindzji og Ivan Sjisjkin var mellom lærarane hans. Frå 1894 av la Borisov ut på fleire reiser i det høge nord. 1897-99 og 1900-01 var han med på ekspedisjonar til Novaja Semlja, turar han hadde vore pådrivar for.

Verk 

Borisov fann sine motiv fyrst og fremst i landskapet i det høge nord. Han ville framstille det  "grenselaust vakre i polarområdet med det majestetiske ishavet". I året 1898-1900 måla han ved sidan av landskapsbilete i storformat også sjangermåleri. Fyrst og fremst syner desse måleria livet til dei samojediske folkegruppene. Til dømes Samojedar på tundraen om våren, laga 1898, eller Samojedar ved fiskeplassen, laga kring 1900-1901. Borisovs mest berømte bilete er Vintereventyr frå 1913.

Ein del av Borisovs verk er i dag å sjå på kunstmuseum i Arkhangelsk, verk som også er interessante for antropologar og etnologar. År 1899 erverva Pavel Tretjakov 65 måleri av Borisov, desse er i dag i Tretjakovgalleriet i Moskva. Også fleire kunsthistoriske museum har måleri av Borisov i sine samlingar. Mellom anna i Kazan, Krasnodar, Nizjnij Novgorod.

Borisov døydde i Kranoborsk i Arkhangelsk oblast.

Bakgrunnsstoff

Kjelder
 Denne artikkelen bygger på «Alexander Alexejewitsch Borissow» frå , den 1. desember 2009. 
 

Russiske målarar
Sekundær sirkulasjon

Ein sekundær sirkulasjon er ein sirkulasjon skapt i eit roterande system. Til dømes er den primære sirkulasjonen til jordatmosfæren sonal. Om ein luftpakke som flyttar seg beint sonalt vert akselerert eller sakka av sonalt, så vil corioliskrafta tilføre ein meridional komponent til snøggleiken. Denne meridionale sirkulasjonen vert då den sekundære sirkulasjonen.

Sjå òg
 Hough-funksjon
 Primitive likningar
 Sekundær straum

Fysisk oseanografi
Atmosfærisk dynamikk
Væskedynamikk
Tilknytt legendre-funksjon

Ein tilknytt legendre-funksjon er i matematikk ei kanonisk løysing av den generelle legendre-likninga 

eller

der indeksane  og m (som generelt er komplekse storleikar) vert kalla graden og ordenen til den tilknytte legendre-funksjonen. Denne likninga har løysingar som er ikkje-singulære på [−1, 1] berre visst  og m er heiltal med 0 ≤ m ≤ , eller med trivielle ekvivalente negative verdiar. Når m i tillegg er eit liketal, er funksjonen eit polynom. Når m er null og  eit heiltal er desse funksjonane identiske til legendre-polynom.

Denne ordinære differensiallikninga er ofte nytta i fysikk og andre tekniske felt. Særleg dukkar han opp i løysinga av laplace-likninga (og tilknytte partielle differensiallikningar) i sfæriske koordinatar.

Dei første tilknytte legendre-polynoma
Dei første tilknytte legendre-polynoma, inkludert dei for negative verdiar av m, er:

Gjentakingsformel

Desse funksjonane har fleire gjentakande eigenskapar: 

Nyttige identitetar (initialverdiar for den første repetisjonen): 

med !! som dobbelfaktor.

Kjelder
Denne artikkelen bygger på «Associated Legendre function» frå ,  den 1. desember 2009. 
 oppgav desse kjeldene: 
 Arfken G.B., Weber H.J., Mathematical methods for physicists, (2001) Academic Press, ISBN 0-12-059825-6 See Section 12.5. (Uses a different sign convention.)
 A.R. Edmonds, Angular Momentum in Quantum Mechanics, (1957) Princeton University Press, ISBN 0-691-07912-9 See chapter 2.
 E. U. Condon and G. H. Shortley, The Theory of Atomic Spectra, (1970) Cambridge, England: The University Press.  See chapter 3 F. B. Hildebrand, Advanced Calculus for Applications, (1976) Prentice Hall, ISBN 0-13-011189-9
 Belousov, S. L. (1962), Tables of normalized associated Legendre polynomials, Mathematical tables series Vol. 18, Pergamon Press, 379p.

Bakgrunnsstoff
Legendre-polynom på MathWorld

Ortogonale polynom
Lego Pirates

Lego Pirates er ein LEGO-type.
Det er piratar og soldatar som krigar mot kavarandre.

Det finst blant anna 
 Sjørøvarskip
 Borg

LEGO
Bostonmassakren

Bostonmassakren vart utført i Boston i Massachusetts om kvelden 5. mars 1770. Bakgrunnen var den spende stoda mellom innbyggarane i Boston og dei britiske soldatane i området.

Bakgrunn

Bakgrunnen for denne spende stoda var motstanden mot Townshend-lovene som vart innførte i 1768. Folk i Boston protesterte mot desse, og meinte desse lovene var brot mot deira medfødde rettar. Motstanden var så hard at den britiske krona sende fire kompani med soldatar til Boston det neste året. Mot slutten av februar 1770 vart ein ellve år gamal gut drepen av ein britisk soldat, noko som førte til fortetta spenning.

Hending

Hendinga vart alvorleg av di lokale folk tok til å hetse ein skiltvakt frå den britiske forlegningen i nærleiken, og truga han med køller og snøballar. Forsterkingar vart snart sende inn, eit kompani under leiing av offiseren Thomas Preston. Han gav bod om at soldatane ikkje skulle opne eld mot mengda, men folkemengda var oppøst, og terga soldatane til ein av dei skaut utan varsel. Skotsalven som følgde tok livet av fem menneske, fire av dei på staden, og ein som døydde etter nokre timar.

Rettssaka etter hendinga vart halden i Boston, og her kom det fram at soldatane var truga og skremde til å skyte. Forsvararen, seinare president John Adams, fekk Preston og dei fleste soldatane hans frikjende av di dei ikkje hadde byrja konflikten, medan to soldatar vart dømde for uaktsamt drap. Aktor i saka var Robert Treat Paine. Preston reiste snart etter attende til England. Både Paine og Adams vart seinare valde ut til å tala for Massachusetts i dei amerikanske nasjonalkongressane.

Saka gav Adams omdøme som ein særs dyktig og sjølvstendig advokat. Hendinga i Boston utløyste på mange vis den amerikanske sjølvstendekrigen, og er mint i Boston kvart år den 5. mars.

 
Brotsverk i 1770
1770 i Dei tretten koloniane
Opprør i 1770
Den amerikanske revolusjonen
Konfliktar i 1770
Financial District i Boston
Katastrofar i Massachusetts
Massakrar utført av kongedømet Storbritannia
Massakrar i Dei tretten koloniane
Massachusetts under den amerikanske revolusjonen
1700-talet i Boston
1770 i Massachusetts
Mikhail Vrubel

Mikhail Aleksandrovitsj Vrubel (russisk: Михаил Александрович Врубель) () var ein russisk målar, bilethoggar, keramikar og scenograf i stilartane symbolisme og jugend.

Liv og gjerning 
Vrubel var fødd i Omsk. Han studerte fyrst på universitetet i St. Petersburg, og deretter frå 1880 til 1884 på St. Petersburgs kunstakademi. Frå 1884 til 1889 budde han i Kiev, der han på oppdrag frå det lokale presteskapet laga fleire utkast til freskane i Volodymyrskatedralen. Utkasta vart forkasta, dei låg for langt unna tradisjonell kyrkjekunst. Samstundes tok han som målar del i restaureringa og utfyllinga av freskane i Kyrillkyrkja.

1889 flytta Vrubel til Moskva, der han vart med i kunstnarkrinsen kring den russiske mesenen Mamontov. Han arbeidde også med teateroppsetjingar og illustrerte dessutan Mikhail Lermontovs dikt og Leo Tolstoj sitt verk Anna Karenina.

Vrubels stil er kjenneteikna av dramatisk intensitet i fargebruken og skarp penselføring. Verka hans er prega av subjektive og mystiske førestillingar og allegoriar. I særleg grad gjeld dette hans illustrasjonar til Mikhail Lermontov sitt dikt Demonen. Desse illustrasjonane, ladda med djup pessimisme og uro, er hovudgrunnen til at han har vorte rekna som ein føregangsmann for symbolismen i russisk kunst.

Motiva til Vrubels verk sprang ut frå så vel russiske eventyr, tradisjonar og helteepos som frå klassisk, vestleg litteratur. Meir og meir søkte han sterke, psykologiske verkemiddel for å gripe tak i tilskodaren. Drag mot stor monumentalitet i verka hadde same føresetnadene. Heilt fram til han døydde vart Vrubel oppsøkt av mange elevar og etterfylgjarar.

Vrubel vart sjuk av syfilis, og døde i St. Petersburg fire år etter han måla sitt siste bilete.

Bakgrunnsstoff 

 Denne artikkelen bygger på «Michail Alexandrowitsch Wrubel» frå , den 1. desember 2009. 
 

Russiske målarar
Skiple haldeplass

Skiple haldeplass ligg i Raundalen i Voss herad i Vestland og er ein haldeplass på Bergensbanen. Han vart opna i 1931. 

Skiple haldeplass ligg mellom Reimegrend stasjon og Øyeflaten haldeplass, 366,30 km frå Oslo. 

Det er lokaltoga i Raundalen som stoppar på Skiple.

Bakgrunnsstoff 
 «Skiple» på nettstaden til Jernbaneverket 
 «Skiple» i Stasjonsdatabasen til Norsk Jernbaneklubb

Jarnbanestasjonar i Voss
Stasjonar på Bergensbanen
Jarnbanestasjonar opna i 1931
Øyeflaten haldeplass

Øyeflaten haldeplass ligg i Raundalen i Voss i Vestland og er ein haldeplass på Bergensbanen. Han vart opna i 1931. 

Øyeflaten haldeplass ligg mellom Skiple haldeplass og Urdland stasjon, 369,40 km frå Oslo. 

Det er lokaltoga i Raundalen som stoppar på Øyeflaten.

Bakgrunnsstoff 
 «Øyeflaten» på nettstaden til Jernbaneverket 

Jarnbanestasjonar i Voss
Stasjonar på Bergensbanen
Jarnbanestasjonar opna i 1931
Urdland stasjon

Urdland stasjon ligg i Raundalen i Voss herad i Vestland og er ein stasjon på Bergensbanen. Han vart opna i 1908. Namnet på stasjonen var frå 1908 til 1921 Grove, og frå 1921 til 1928 Gruvu. Sidan har det vore Urdland. Det er lokaltoga i Raundalen som stoppar på stasjonen.

Urdland ligg mellom Øyeflaten haldeplass og Kløve haldeplass. Stasjonen ligg 304,0 moh, 371,52 km frå Oslo. 

Stasjonsbygningen og tilhøyrande uthus vart bygde i 1904 og er teikna av Paul Armin Due.
Både stasjonsbygningen og uthuset er verna etter Nasjonal verneplan for kulturminner i jernbanen.

Fotnotar

Bakgrunnsstoff 
 «Urdland» på nettstaden til Jernbaneverket 
 «Urdland» i Stasjonsdatabasen til Norsk Jernbaneklubb

Jarnbanestasjonar i Voss
Paul Armin Due
Stasjonar på Bergensbanen
Jarnbanestasjonar opna i 1908
Kuzma Petrov-Vodkin

Kuzma Sergejevitsj Petrov-Vodkin () var ein russisk-sovjetisk målar, grafikar, kunstteoretikar, forfattar og pedagog.

Liv og gjerning

Petrov-Vodkin vart fødd byen Khvalynsk (i dagens Saratov oblast), der faren var skomakar. På 1890-talet studerte han målarkunst og teikning i Samara, vidare 1895-97 på sentralskulen for teknisk teikning i St. Petersburg. Seinare flytta han til Moskva, der han studerte hos Valentin Serov og særleg Konstantin Korovin på Moskvas skule i måling, bilethogging og arkitektur. År 1901 heldt han fram studiet i München. 1904 fullførte han studiane i Moskva og for til Paris, for å gå i privatlære. Han la også ut på studieferder til Italia og Nord-Afrika.

Petrov-Vodkin slo gjennom med Draumen i 1910, eit bilete den ortodokse kyrkja fann vel erotisk. År 1911 vart han medlem i Mir iskusstva. Hans mest kjende verk er Bading av ein raud hest. Kunsten hans var omdiskutert mellom dei fremste russiske målarane, Aleksandr Benois forsvara den, medan Ilja Repin var avvisande.

I sovjet-tida arbeidde  Petrov-Vodkin mykje som grafikar og dramatikar. Kunstverka hans frå denne tida er mørkare, ofte haldne i ein stil som kan minne litt om bysantisk kunst og ikonmåling. Han forfatta dessutan forteljingar og småstykke, samt teoretiske skrifter.

Frå 1918 til 1933 underviste han i det Frie Statlege Kunstpedagogiske Atelier i Petrograd (Leningrad).

I 1927 vart han diagnostisert med tuberkulose og måtte etter kvart meir eller mindre gje opp målinga. Han skreiv i denne tida tre halvt sjølvbiografiske bøker, som alle nådde ein stor lesekrins.

Galleri

Kjelder
 Denne artikkelen bygger på «Kusma Sergejewitsch Petrow-Wodkin» frå , den 1. desember 2009.

Bakgrunnsstoff

Russiske målarar
Kari S. Vivelid

Kari Sylfestsdotter Vivelid () var ein biletkunstnar frå Vivelid på Hardangervidda i Eidfjord kommune. Ho var syster til forfattaren og målaren Lars Vivelid, og ho illustrerte mellom anna fleire av bøkene han hadde skrive — ofte i samarbeid med han sjølv. Ho laga mange måleri i løpet av livet sitt, gjerne med motiv frå fjellet. Sceneteppet ”Trollgildet” i Eidfjord ungdomshus vart måla av henne i 1937.

Kari voks opp på Vivelid, og ho budde der heile livet sitt til ho døydde i 1979. Det gamle huset som ho budde i, har no vorte restaurert og fått namnet Karistova etter henne.

Bakgrunnsstoff 

 Kort skildring av livet hennar og Karistova på nettsidene til Vivelid Fjellstova.
 Bokutgjevingar av Lars Vivelid, med litt informasjon om Kari.
 Nettsidene til Eidfjord om boka Minnedagar, illustrert av Kari Vivelid, med fødsels- og dødsår. 
 Hardanger Folkeblad: Iskunst på Morellfestivalen. Måleri av Kari Vivelid vart auksjonert bort på festivalen i 2009.

Folk frå Eidfjord
Norske målarar
Windows Live Messenger

Windows Live Messenger (før MSN Messenger) er ein lynmeldingsklient for kommunisering over internett, dette ved hjelp av chat, videosamtalar og talemeldingar. Programmet er laga av Microsoft og er laga for å køyre på Windows XP (berre 32-bit XP), Windows Vista, Windows Seven, Windows Server 2003, Windows Server 2008 og Windows Mobile. 

Sidan 2005 har klienten vert ein del av Microsoft's Windows Live, som er eit sett av nettenester, blant dei Windows Live Mail, Windows Live Writer, Windows Live Movie Maker og Windows Live Photo Gallery. Live Messenger koplar seg opp til Microsoft sin .NET Messenger Service. Klienten vart først gjeve ut som MSN Messenger 22.juli, 1999 og som Windows Live Messenger 13.desember 2005. Tenesta har om lag 330 millionar aktive brukarar kvar månad.

Windows-program
Microsoft-program
Lynmeldingsklient
Arvid Møller

Arvid Møller () var ein norsk journalist og forfattar busett på Lillehammer.

Møller var ein av dei mest lesne og mest produktive forfattarane i Noreg, med meir enn 100 bøker bak seg. Han spesialiserte seg på biografiar om kvardagsheltar og «vanlege» menneske som har gjort ein stor innsats, t.d. industrigründarar, misjonærar, husmannskjemper og kunstnarar. Møller har òg gjeve ut ei stor mengd dokumentarbøker om ei rekkje ulike emne, m.a. kunst og natur. Dessutan har han skrive fleire bøker om medlemmer av kongehuset. 

Møller mottok Kulturprisen for Gudbrandsdalen, og Kongens fortenestmedalje i gull for forfattarskapen sin. Lom kommune gjorde i tillegg Møller til ambassadør for Lom for å ha skrive minst ti bøker om miljø og personar i Lom.

I fylgje TV2 var Møller frimurar.

Eit utval bøker av Møller 
 Taterdronningen: Marie Lovinie, Stor-Johans datter (1974) 
 Gjendine (1976) 
 Lina på prærien (1979) 
 Jo Gjende (1979) 
 Høvding Herman (1980) 
 Sigurd fra Klevfos (1983)
 Veidemann på vidda - en bok om Lars Vivelid på Hardangervidda (1984)
 Senorita Sigrid (1985) 
 Per Ung (1991)
 Dronning Maud. Et portrett (1992) 
 Lefse-Bertha (1993)
 Dronning Sonja 25 år som landets førstedame (1993) 
 Jotunheimens døtre (2001)
 Alvheim (2005)
 Øystein Laupsa - Bilethoggar (2008)

Kjelder 

 Store Norske Leksikon om Møller.
 Bokutgjevnader av Møller på kulturnett.no
 Bøker av Møller på bokkilden.no
 Kort biografi om Møller av Lunde Forlag. 
 Arvid Møller vert ny ambassadør for Lom 
 Biografi og bilete på Forfatternett Oppland. 
 TV2.no: Frimurer Arvid Møller

Norske forfattarar
Folk frå Lillehammer
Kongens fortenestmedalje i gull
Windows Live Movie Maker

Windows Live Movie Maker (kodenavn Sundance) er eit video opprettings-og redigerings-program som er ein av fleire tenester i Microsoft's Windows Live initiativ.

Windows-program
Filmredigering
Windows Vista

Windows Vista (kodenamn: Longhorn) er ein serie operativsystem utvikla og gjeve ut av Microsoft for bruk på personlege datamaskinar, inkludert stasjonære datamaskinar for heime og kontor, bærbare, Tablet PCar, og Media Center PCar. Windows Vista vart lansert 22. juli, 2005, og folk kjente det under kodenamnet "Longhorn". Utviklinga var ferdig 8. november, 2006.

Microsoft
Microsoft Windows
Operativsystem
Materie

Materie: stoff. Alt som har masse. Den mest fysiske og handfaste av alle fysiske størrelsar.

Det motsette av materie er anti-materie.
Ein plar òg å skilja mellom ånd og materie.

Fysiske lekamar
Adobe Dreamweaver

Adobe Dreamweaver, tidlegare Macromedia Dreamweaver, er ei programvare for redigering av HTML-dokument. Programvara er utgjeven av Adobe Systems Incorporated og er tilgjengeleg for Mac og Windows.

Bakgrunnsstoff 
 Nettstad for Dreamweaver

Adobe

Windows-program
Mac OS X-program
Nettstadutviklingsverktøy
Konstantin Somov

Konstantin Andrejevitsj Somov () var ein russisk målar som var  knytt til kunstrørsla Mir iskusstva.

Liv og gjerning
Far til Somov var kunsthistorikar og kurator ved Eremitasjen i St. Petersburg. Sonen fekk såleis tidleg grundig kunnskap om det 18. hundreårets kunst og musikk. Konstantin Somov studerte ved St. Petersburgs kunstakademi under Ilja Repin frå 1888 til 1897. Deretter oppheldt hans seg ei tid i Paris.

Under opphaldet på kunstakademiet pleia Somov vennskap med Aleksandr Benois, som gjorde han kjend med Sergej Djagilev og Leon Bakst. Etter desse tre i 1899 grunnla Mir iskusstva, vart Somov ein flittig bidragsytar til tidsskriftet.

Inspirert av Watteau og Fragonard arbeidde Somov helst med akvarellar og gouache. I tre år arbeidde han på hovudverket sitt; Kvinne i blått (1897-1900), måla i samsvar med metodane brukt i det 18. hundreåret.

I tida rundt 1910 laga Somov ein serie harlekin-scener og -illustrasjonar til dikt av Aleksandr Blok. Større delar av verka hans vart utstilt utanlands, særleg i Tyskland, der den fyrste monografien om målarkunst hans kom ut i 1909.

Somov underviste frå 1913 ved St. Petersburg kunstakademi, som etter oktoberrevolusjonen vart døypt om til statleg kunsthøgskule. År 1923 emigrerte Somov til US-Amerika. Han opplevde landet som «fullstendig framandt for kunsten hans», og flytta to år etter til Paris. Der døydde han i 1939.

Somov sine verk er i dag å sjå i mellom anna Tretjakovgalleriet og i Det russiske museet. Størstedelen er portrett og landskapsmåleri.

Kjelder
Denne artikkelen bygger på «Konstantin Somov» frå ,  den 1. desember 2009.

Bakgrunnsstoff

 Russiske målarar
målarar frå 1800-talet
målarar frå 1900-talet
Folk frå St. Petersburg
Google Images

Google bilete (eng. Google Images) er eit biletfilter i søkemotoren Google som søker gjennom internettet etter bilete. Søkemotoren har lagra små versjonar av bilete funne på nettet saman med filnamn og tekst nær bildet, og gjev raske søkjeresultat med biletdøme.

Bakgrunnsstoff 
 http://images.google.no/

Google
Søkemotorar
Bilete
Fotografi
Google Groups

Google Groups er eit Google-produkt som gjev tilgang til å søka i, lesa og posta til nyheitsgrupper (Usenet). Arkivet går 20 år tilbake og omfattar meir enn 700 millionar postar. Ein kan også laga private epostlister ved hjelp av Google Groups.

Bakgrunnsstoff
Google Groups

Google
Usenet
søkemotorar
epostlister
Jul Berre Ein Gong Fer Året

Jul Berre Ein Gong Fer Året er julesong dikta av Hans Rotmo . Songen skildrar eit lystig nordtrøndersk julekalass.

Referanse 

Julesongar
Simulering

Simulering er ein imitasjon av ein ting sin tilstand eller ein prosess. Å simulere betyr å late som, ved å gjenskape ein røyndom i eit kontrollerbart miljø. Såleis kan brukaren dra slutningar om korleis forskjellige prosessar vert utført, utan at feilslutningar føyrer til skade på liv eller materiell.

Simulering
August Leskien

August Leskien () var ein tysk indoeuropeist og slavist.

Leskien studerte først under Georg Curtius ved universitetet i Kiel, og følgde sidan denne til universitetet i Leipzig. Han studerte òg samanliknande indoeuropeisk språkvitskap under August Schleicher ved universitetet i Jena. I 1870 vart han den første professoren i slaviske språk ved universitetet i Leipzig. Han vert rekna som ein av grunnleggjarane av den jungrammatiske skulen i Leipzig, saman med Karl Brugmann, Hermann Osthoff og Berthold Delbrück. Ved sida av sørslaviske språk studerte han først og fremst gamalkirkeslavisk og litauisk.

Kilder
 Heinz Dieter Pohl: «Leskien, August», i Neue Deutsche Biographie, Band 14. Berlin: Duncker & Humblot, 1985.

Tyske språkforskarar
Kløve haldeplass

Kløve haldeplass ligg på Klyve i Voss i Vestland og er ein haldeplass på Bergensbanen. Han vart opna i 1931. Frå 1908 var det lasteplass på Kløve.

Kløve haldeplass ligg mellom Urdland stasjon og Ygre stasjon, 375,90 km frå Oslo. Haldeplassen består av ei plattform og eit leskur.

Det er lokaltoga i Raundalen som stoppar på Kløve.

Bakgrunnsstoff 
 «Kløve» på nettstaden til Jernbaneverket 
 «Kløve» i Stasjonsdatabasen til Norsk Jernbaneklubb

Jarnbanestasjonar i Voss
Stasjonar på Bergensbanen
Jarnbanestasjonar opna i 1931
Ygre stasjon

Ygre stasjon ligg på Ygre i Voss herad i Vestland og er ein stasjon på Bergensbanen. Han vart opna i 1908. Det er lokaltoga i Raundalen som stoppar på stasjonen.

Ygre ligg mellom Kløve haldeplass og Gjerdåker haldeplass, 168,0 moh, 379,03 km frå Oslo. 

Stasjonsbygningen vart flytt til Ygre frå Nesttun ved Bergen i 1904. Han er teikna av Baltazar Lange og vart ført opp på Nesttun i 1880 til Vossebanen.

Stasjonsområdet med stasjonsbygningen og uthuset, som er teikna av Paul Armin Due, er freda.

Fotnotar

Bakgrunnsstoff 
 «Ygre» på nettstaden til Jernbaneverket 
 «Ygre» i Stasjonsdatabasen til Norsk Jernbaneklubb
 

Jarnbanestasjonar i Voss
Balthazar Lange
Stasjonar på Bergensbanen
Freda bygg i Vestland
Jarnbanestasjonar opna i 1908
Kulturminne i Voss